CELEX: 62005CA0442
Language: et
Date: 2008-04-03 00:00:00
Title: Kohtuasi C-442/05: Euroopa Kohtu (teine koda) 3. aprilli 2008 . aasta otsus (Bundesfinanzhof'i (Saksamaa) eelotsusetaotlus) — Finanzamt Oschatz versus Zweckverband zur Trinkwasserversorgung und Abwasserbeseitigung Torgau-Westelbien (Kuues käibemaksudirektiiv — Artikli 4 lõige 5 ja artikli 12 lõike 3 punkt a — Lisad D ja H — Mõiste veevarustus — Vähendatud käibemaksumäär)

24.5.2008   
            
            
               ET
            
            
               Euroopa Liidu Teataja
            
            
               C 128/3
            
         Euroopa Kohtu (teine koda) 3. aprilli 2008. aasta otsus (Bundesfinanzhof'i (Saksamaa) eelotsusetaotlus) — Finanzamt Oschatz versus Zweckverband zur Trinkwasserversorgung und Abwasserbeseitigung Torgau-Westelbien
   (Kohtuasi C-442/05) (1)
   
   (Kuues käibemaksudirektiiv - Artikli 4 lõige 5 ja artikli 12 lõike 3 punkt a - Lisad D ja H - Mõiste „veevarustus’ - Vähendatud käibemaksumäär)
   (2008/C 128/04)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Finanzamt Oschatz
   
      Kostjad: Zweckverband zur Trinkwasserversorgung und Abwasserbeseitigung Torgau-Westelbien
   
      Menetluses osales: Bundesministerium der Finanzen
   Kohtuasja ese
   Eelotsusetaotlus — Bundesfinanzhof — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) D lisa punkti 2 ja H lisa rühma 2 tõlgendamine — Veevarustusele kohaldatav vähendatud maksumäär — Tasu ühenduse loomise eest kasutajatele
   Resolutiivosa
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 4 lõiget 5 ja D lisa punkti 2 tuleb tõlgendada nii, et nimetatud lisas loetletud veevarustuse alla kuulub kinnistu ühendamine ühisveevärgiga, mis nii nagu põhikohtuasjas seisneb sellise torustiku paigaldamises, mis võimaldab ühendada kinnistu torustiku ühisveevärgi püsivõrkudega, nii et avaliku võimu organina tegutsev avalik-õiguslik organisatsioon on selle tegevuse osas maksukohustuslane.
            
         
               2.
            
            
               Kuuenda direktiivi 77/388 artikli 12 lõike 3 punkti a ja H lisa teist rühma tuleb tõlgendada nii, et veevarustuse alla kuulub ka kinnistu ühendamine ühisveevärgiga, mis nii nagu põhikohtuasjas seisneb sellise torustiku paigaldamises, mis võimaldab ühendada kinnistu torustiku ühisveevärgi püsivõrguga. Lisaks võivad liikmesriigid kohaldada vähendatud käibemaksumäära veevarustuse konkreetsetele ja spetsiifilistele aspektidele, nagu näiteks kinnistu ühendamine ühisveevärgiga põhikohtuasja puhul, tingimusel, et järgitaks ühisele käibemaksusüsteemile omast neutraalsuse põhimõtet.
            
         
      (1)  ELT C 60, 11.3.2006.